# விக்கிப்பீடியா:ஆலமரத்தடி/தொகுப்பு104

## நேர்மறையான, வளர்முகமான தமிழ் விக்கிப்பீடியா நோக்கி

அண்மையில் பல்வேறு தமிழ் விக்கிப்பீடியர்களுடன் நேரிலும் தொலைப்பேசியிலும் உரையாடும் வாய்ப்பு கிடைத்தது. இதில் தென்பட்ட சில முக்கியக் கூறுகளை முன்வைக்கிறேன்.  
- பலருக்கும் சான்று கோரல், பதிப்புரிமை மீறல், குறிப்பிடத்தக்கமை போன்ற பல்வேறு பராமரிப்பு வார்ப்புருக்கள் இடுவது கடும் உளைச்சலை அளிக்கிறது. குறிப்பாக, "கட்டுரை நீக்கப்படும்" என்ற சொற்றொடர்.
- இவற்றில் பல வார்ப்புருக்கள் என்ன செய்தியைச் சொல்கிறது என்றே அவர்களால் புரிந்து கொள்ள முடிவதில்லை. அல்லது, தங்கள் கட்டுரையில் ஏன் இது இணைக்கப்பட்டது என்று புரியவில்லை. கிட்டத்தட்ட ஓராண்டாக சிறப்பாகப் பங்களிக்கும் ஒரு பயனருக்கு நான் உடன் இருந்து இரு வார்ப்புருக்கள் குறித்து விளக்கிய பின்பே அவரால் புரிந்து கொள்ள முடிந்தது.
- பெரும்பாலும், நாம் பராமரிப்பு வார்ப்புருக்களையும் உதவிக் குறிப்புகளையும் ஆங்கில விக்கிப்பீடியாவில் இருந்து மொழிபெயர்ப்பதால் ஒரு வறட்டுத்தன்மை நிலவுகிறது.
- இவ்வாறு அதிருப்தியுற்ற பலர் தங்களுக்குள் பேசிக் கொள்வதால் புரிதல் இன்மையும் பயனர் சமூகத்தில் விரிசலும் கூடி வருகிறது. தவறான புரிதல் உடைய பலர் விக்கிப்பீடியர் சமூகத்துக்கு வெளியேயும் இத்தகைய பிழையான புரிதலையும் கசப்புணர்வையும் பரப்புவதால் நமது திட்டம் தொடர்பான நல்லெண்ணம் பாழாகி வருகிறது. குறைந்தபட்சம், அவர்கள் தங்கள் பங்களிப்புகளைக் குறைத்துக் கொள்வதும் நிறுத்திக் கொள்வதும் உடனடி தீவிளைவுகள்.  
எந்த வகையில் பார்த்தாலும் இது தமிழ் விக்கிப்பீடியாவின் எதிர்காலத்துக்கு நல்லதன்று. இதனை எப்படி எதிர்கொள்வது என்று அனைவரின் கருத்துகளையும் நாம் எடுக்க வேண்டிய தக்க நடவடிக்கைகளையும் பரிந்துரைக்க வேண்டுகிறேன்.  
- பராமரிப்பு வார்ப்புருக்கள் இடுவோர் தங்கள் வழமையான துப்புரவுப் பணியையே செய்கிறார்கள். ஆனால், நாம் இடும் வார்ப்புருக்கள் தகவலைச் சரியாக கொண்டு செல்லும் வகையில் இவற்றைத் திருத்த வேண்டியுள்ளது. குறிப்பாக, எளிய சொற்களில், சுருக்கமாக, நேர்மறையாக, கனிவுடன் சொல்ல வேண்டி இருக்கிறது. மேற்கோள் இல்லை என்றோ போதவில்லை என்றோ நாம் எந்தக் கட்டுரையையும் அவ்வளவு இலகுவில் நீக்கி விடாத போது, "கட்டுரை நீக்கப்படும்" என்பது போன்ற மிரட்சியான சொற்றொடர்களை எடுத்த உடன் குறிப்பிடுவதைத் தவிர்க்கலாம்.
- இப்பராமரிப்பு வார்ப்புருக்கள் கோரும் விசயங்கள் ஏன் விக்கிப்பீடியா இயக்கத்துக்கு அடிப்படையானவை என்பது குறித்த போதுமான புரிதல் பல பங்களிப்பாளர்களிடம் இல்லை. இவற்றை விளக்கி நேரடிப் பயிற்சி அளிக்க ஏற்பாடு செய்யலாம்.
- பராமரிப்பு வார்ப்புருவைக் கட்டுரையில் இட்டாலும் சரி, பயனர் பக்கத்தில் இட்டாலும் சரி இது கிட்டத்தட்ட ஒரு மானப்பிரச்சினையாகவே :) பார்க்கப்படும் நிலை உள்ளது. ஏன் தாங்கள் எழுதிய கட்டுரைகளில் (மட்டும்!) இடுகிறார்கள், அதே போன்ற வேறு சில கட்டுரைகளில் இட மாட்டேன் என்கிறார்கள் என்ற குழப்பம் இருக்கிறது. வார்ப்புரு இடுபவர்களே சிக்கலைத் தீர்க்க வேண்டும் என்ற எதிர்பார்ப்பும் இருக்கிறது. இவ்வாறான எதிர்பார்ப்புகளை அணுகுவது எப்படி?
- நம்முடைய உதவிக் குறிப்புகள், செயற்பாடுகள் அனைத்தையும் ஒரு புதிய பயனரின் பார்வையில் இருந்து மீளாய்வு செய்து பயனர்களிடையே நல்லுறவு மேம்படுமாறு மாற்ற வேண்டிய தேவை உள்ளது.  
இவை அனைத்தும் பெரும் பணிகள். படிப்படியாகச் செய்யலாம். ஆனால், உடனடியாகவேனும் சில இடங்களில் மாற்றத்தைக் கொண்டு வர முடியும்.  
அடிப்படையில் அனைவரும் தங்களுக்குத் தெரிந்த வகையில் தமிழ் விக்கிப்பீடியாவை வளர்க்க வேண்டும் என்ற நோக்கிலேயே உழைக்கிறார்கள் என்பதால், இச்சிக்கலை எப்படி வளர்முகமாகத் தீர்க்கலாம் என்று சிந்திப்போம்.  
அனைவரின் கருத்துகளையும் வரவேற்கிறேன். --இரவி (பேச்சு) 12:34, 25 ஆகத்து 2015 (UTC)  
:ஆ.வி யில் ***Don't bite the newcomers*** என்பதை அழுத்தமாக வலியுறுத்துவார்கள். புதியவர்களுக்கு மட்டுமன்றி பழையவர்களுக்கு பராமரிப்பு வார்ப்புருகள் இடும் போது கூட இயன்றவரை (**கட்டாயமாக:)**) குறித்த பயனரின் மனதைப் புண்படுத்தாமல் பார்த்துக்கொள்ள வேண்டும். சில இடங்களில் பயன்படுத்தப்படும் சொற்றொடர்கள் (எ.கா-"கட்டுரை நீக்கப்படும்") கடும் உளைச்சலை ஏற்படுத்தக்கூடியனவாக இருக்கும் போதிலும் சில சமயங்களில் அவசியமாகிவிடுகின்றன. இவ்வாறான சந்தர்ப்பங்களில் (குறிப்பாகப் பயனர் பேச்சுப் பக்கங்களில்) இத்தொடர்களை கனிவுடன் எடுத்துக்கூறும் வண்ணம் மாற்ற வேண்ட்டும். அதே வார்ப்புருவில் (அல்லது வார்ர்ப்புருவை இட்டதன் கீழ்) குறித்த பயனருக்கு உற்சாகமூட்டக்கூடிய / ஆறுதல்படுத்தக்கூடிய சொற்றொடர்களை இணைப்பது (கையாள்வது) பயனர்களுக்கிடையிலான நல்லுறவையும், கொள்கைத் தெளிவையும் ஏற்படுத்தும்.(பயனுள்ள இணைப்பு:Wikipedia:Assume good faith)--<span><big></big></span> 13:12, 25 ஆகத்து 2015 (UTC)  
:: அவதானிப்புகள் சரியானாகவே எனக்கும் படுகின்றன. சில பரிந்துரைகள்:
:::* சில வார்ப்புருக்களில் தவிர, கட்டுரை நீக்கப்படும் போன்ற கடுமையான சொற்றொடர்களை மாற்றி எழுதல்.
:::* வார்ப்புரு இடும் போது, கூடிய விளக்கத்தை பேச்சுப் பக்கத்தில் சேர்த்தல்.
:::* ஒரு pattern தெரியும் போது, Shrikarsan சுட்டியது போன்று, உரையாடல் ஊடாக கணிவுடன் எடுத்துக்கூறல்.
:::* ஒரு புதிய கொள்கையை அமுல்படுத்தும் போது, பழைய கட்டுரைகள் தொடர்பாக இளகிய தன்மையைக் கையாழுதல். ஒரு transition திட்டம் வைத்திருத்தல்.
:::* **வார்ப்புரு குறைப்பு போட்டிகளை நடத்தல்.**
:::* புறவயமான சீர்தரங்களை கூடுதலாக வைத்திருத்தல்: எ.கா மேற்கோள் இல்லை என்பது மேற்கோள் சரி இல்லை என்பதிலும் பார்க்க இலகுவான சீர்தரம். அதை அமுல்படுத்துவதை பெரும்பாலனவர்கள் ஏற்பர். அதே போன்று, குறைந்த பட்டம் உள்ளடக்கம் என்னும் போது, அதை ஒருவரின் தனிப்பட்ட மதிப்பீட்டுக்கு வைக்காமல், வசனங்கள் அல்லது பத்திகள்/வார்ப்புருக்கள்/மேற்கோள்கள் போன்ற சீர்தரங்கள் ஊடாக முன்வைத்தல்.
:::* ஒருவருடைய பங்களிப்பு வீண் போகாமல் இருக்கும் வண்ணம் செயற்படுத்தல்.
:::* **மேற்கோள் சேர்ப்பதை இலகுவாக்கல் (மேற்கோள்களுக்கான ஒரு விக்கி தரவு)**
:::* சில விடயங்களுக்கு உறுதியான தீர்வு இல்லை, அது ஏற்புடையதே என்பதை தெளியவைத்தல்.
:::* சில விடயங்களில் உங்களுக்கு ஏற்பு இல்லாத முடிவை விக்கிச் சமூகம் எடுக்கும், அதை ஏற்றுக் கொள்ளும் பக்குவத்தை பொது இலக்குகள்/நல்நோக்கு/நட்பு ஊடாக வளர்த்தல். --Natkeeran (பேச்சு) 15:43, 25 ஆகத்து 2015 (UTC)  
:::: நமது பார்வைக்கு சில:
::::: தமிழ் விக்கிப்பீடியாவில் வார்ப்புருக்களை திருத்த வேண்டியதா என்பது குறித்து ஆலோசனை அவசியமாகிறது. ஏற்கனவே உள்ள Refimprove, Unreferenced போன்றவைகள் சரியான முறையில் உள்ளதாகவே கருதுகிறேன். விக்கிப்பீடியா பற்றிய அறிமுகத்தில் சான்றுகள் குறித்த அறிமுகம் ஏற்கனவே இணைக்கப்பட்டுள்ளது. ஒரு வருடமாக பங்களிக்கும் பயனர் சான்றுகள் குறித்து அறியாமலிருப்பது வியப்பளிக்கக்கூடிய ஒன்றே. அதிகமான தமிழ் விக்கிப்பீடியர்கள் தேவை எந்த அளவிற்கு அவர்கள் சரியான முறையான வழிகளை பின்பற்றுவதும் தேவையே. விக்கிப்பீடியாவின் புகழுக்கும் பெருமைக்கும் முக்கியக் காரணமே அவை உண்மையானவை, ஆதாரமுள்ளவை, நடுநிலையான கருத்துகளை உடயவை என்பதே. மிகக் குறைந்த எண்ணிக்கையில் கட்டுரை இருந்தாலும் அவை தரமுள்ளவையாக இருக்க வேண்டுமென்பதில் நான் உறுதியாக இருக்கிறேன். கட்டுரை நீக்கப்படும் என்ற வரி அவசியமே, புதியதாக கட்டுரை துவங்கும்போது அவை தவறான தகவலென்றால் நீக்கப்பட்டுவிடும் என்பது அவருக்கு தெரியவேண்டும். நம்பகத்தன்மையை உறுதிபடுத்துவதற்கு பல்வேறு விக்கிசமூகங்கள் உரிய கொள்கைகளை வரையறுத்துள்ளன. சமூகத்தின் தன்னார்வலர் எண்ணிக்கைக்கு ஏற்ப அவை மிகுந்த கடுமையான கொள்கைகளை கொண்டுள்ளனர்.
1. **புதுப்பயனர்கள் பயனர் பெயர்வெளியில் கட்டுரை எழுத ஊக்குவிக்க வேண்டும்.**
1. **வழமையாக பங்களிக்கும் பயனர்கள், முறையாக சரிபார்த்து பொதுவெளிக்கு நகர்த்த வேண்டும்.**
1. **அனைத்து பயனர்களுக்கு சான்றுகள் குறித்த விழிப்புணர்வு ஏற்படுத்த வேண்டும்.**
1. **சான்றுகள் குறித்த கொள்கைகள் வரையறுக்கப்பட வேண்டும்.**
மேலே கூறிய இந்த நான்கு விசயங்களை பின்பற்றும் போது தமிழ் விக்கியின் தரத்திலும், புதுப்பயனர்கள் வருவதிலும் எந்த ஒரு தடையும் இருக்காது. இன்னும் இரண்டு ஆண்டுகள் கழித்து ஒரு இலட்சம் தன்னார்வலர்கள் இருக்கும் தருவாயிலும் இந்த திட்டம் மிகுந்த பயனுள்ளதாக இருக்கும். இதை செயற்படுத்துவது மிகவும் எளிது. நன்றி. --தினேஷ்குமார் பொன்னுசாமி (பேச்சு) 08:25, 31 ஆகத்து 2015 (UTC)